
Rehabilitációs és Akadálymentesítési Programok Alapítvány 

2005. évi tevékenységéről szóló közhasznúsági jelentése
1. Számviteli beszámoló (külön csatolva)

2. Költségvetési támogatás felhasználása:

Az Alapítvány 2005-ben költségvetési támogatásban nem részesült.

3. Kimutatás a vagyon felhasználásáról:

Az Alapítvány 2001. 04. 01. napján jött létre, 100 000 Ft alapítói tőkével. Alapítása óta pályázatokon és adományokkal szerzett pénzeszközökkel gyarapodott, ezeket programjai szervezésére fordítja. 2005. év végén 
1 138 372 Ft pénzeszközzel rendelkezett.
4. Kimutatás a cél szerinti juttatásokról:

Az Alapítvány 2005-ben külön juttatásban nem részesített sem magánszemélyt, sem szervezetet.

5. Kimutatás a kapott támogatásokról:

Az Alapítvány 2005-ben magánszemélyektől és cégektől összesen 570 000 Ft támogatást kapott, ezeket programjaira fordította. Pályázatokon az NCA-tól összesen 1 750 000 Ft támogatást kapott Európai integrációs programokra, határon túli szervezetekkel való együttműködésre és működési költségre.

Egyéb támogatást a központi költségvetési szervtől, az elkülönített állami pénzalaptól, a helyi önkormányzattól, a kisebbségi települési önkormányzattól, a települési önkormányzatok társulásától és mindezek szerveitől nem kapott.
6. Vezetői tisztségviselőknek nyújtott juttatások:

Az Alapítvány a kuratóriumi tagok útiköltségének térítésére összesen 116 924 Ft-ot fizetett ki pályázati forrásokból.
7. A közhasznú tevékenységről szóló tartalmi beszámoló
INTEGRÁCIÓS FOGLALKOZÁSOK („Korlátainkon Innen és Túl”)

2005-ben is folytattuk a több éve tartó sorozatot, amelyben óvodás, általános iskolás és középiskolás sérült és ép fiatalok találkoznak egymással. Célunk, hogy a közös pozitív élményeken keresztül szűnjenek meg az előítéletek, egyre inkább megvalósulhasson a sérült emberek integrációja a mindennapokban.
REHABILITÁCIÓS SZAKMÉRNÖKKÉPZÉS

A Budapesti Műszaki és Gazdaságtudományi Egyetemen 2001-ben indult szakmérnökképzés célja az interdiszciplináris tudományterület megismertetése a mérnöki, egészségügyi és szociális területen dolgozó szakemberekkel. A RAMPA segítséget nyújt a képzés szervezésében, külföldi társintézményekkel való kapcsolattartásban, valamint részt veszünk az oktatásban. 

LAKÓOTTHON-KUTATÁSI PROGRAM

2005-ben publikáltuk a lakóotthon-kutatási programunk eredményeit. Az értelmi fogyatékos emberek lakókörnyezetének összehasonlító vizsgálatát követően (öt ország több, mint 50 intézményében) részletes tervezési irányelveket dolgoztunk ki a későbbi otthonok építéséhez.

KONFERENCIÁK (NCA Európai Integrációs Kollégiuma támogatásával)
2005. április 13-15. Élhető Otthon – Mérhető Otthon. A lakóotthon építészeti megközelítésből. 

Öt ország szakemberei, civil és állami fenntartású intézmények lakói, vezetői és segítői tanácskoztak közösen a lakóotthonok élhetőbbé tételéről.

2005. május 5-7. Re:ed) Conference On Rehabilitation and Education

Az európai rehabilitációs szakmérnökképzés jelenlegi helyzetét tekintette át és a jövőbeni tennivalókat fogalmazták meg egyetemi oktatók hat ország képviseletében.

Külföldi kapcsolatok, tanulmányutak (NCA Európai Integrációs Kollégiuma támogatásával)
Számos külföldi szervezettel felvettük a kapcsolatot. Személyesen is megismerhettük az osztrák Lebenshilfe, a svéd Universität Uppsala és a londoni CoRe tevékenységét. 
CSALÁDOS PROGRAMOK

Kisgyermekes családok számára június 10-12-én Sükösdön és július 25-30-án Parádon lehetőséget biztosítottunk a közös kikapcsolódásra, beszélgetésre, zenei és kézműves foglalkozásokra, játékra, pihenésre.

Mustármag

2005. őszétől óvodás gyermekek számára közösségformáló csoportot szerveztünk Mustármag néven. A játékos, zenés programok között szerepel ismeretterjesztő és kézműves foglalkozás, sérült emberekkel találkozás, intézmények meglátogatása.

Baja, 2006. január 31.
Pénzes Péter

kuratóriumi elnök
A másolat az eredetivel mindenben megegyezik.

Baja, 2006. április 2.
